П Р О Т О К О Л   №  32
от заседание на комисия “Бюджет и финанси”,
проведено на 23 август 2016 г.

ПРИСЪСТВАЛИ НА ЗАСЕДАНИЕТО:	Димитър Узунов – председател
Елка Атанасова
Камен Иванов
Румен Георгиев

От администрацията на ВСС присъстваха: Маргарита Радкова – директор на дирекция „Бюджет и финанси ” и Красимира Василева - н-к отдел „ЮОДКВСС”, дирекция „Правна”, АВСС.

1. ОТНОСНО: Измененията  на чл.277, ал.2 и чл.292, ал.2 от Закона за съдебната власт, в сила от 09.08.2016 година и писма изх.№ 11-04-62 / 22.08.2016 г. на Министъра на правосъдието и  вх.№ 11-07-1971/22.08.2016 г. на Софийски районен съд .

	Във връзка с горното

Комисия „Бюджет и финанси”,
упълномощена с решение на ВСС от 28.07.2016 г.,
Р Е Ш И :

УКАЗВА на административните ръководители на районните съдилища трудовите възнаграждения и задължителното обществено и здравно осигуряване на съдиите по вписванията и на държавните съдебни изпълнители за месец август 2016 г. да бъдат изплатени от бюджета на съответния съд.
	Разходите за изплатените възнаграждения и осигурителни вноски ще бъдат приспаднати при промяната на бюджета на съдебната власт и  бюджета на Министерство на правосъдието през м. септември 2016 г.

	Мотиви: Измененията на чл.277, ал.2 и чл.292, ал.2 от Закона за съдебната власт влязоха в сила на 09.08.2016 г. В  периода от 01.08. до 08.08.2016 г. част от съдиите по вписванията и държавните съдебни изпълнители са получили месечни аванси и/или аванс срещу отпуск, представили са болнични листове за временна нетрудоспособност, направени са им удръжки за задължения по кредити, запори, наеми, влогове и др. Изплащането на трудовите им възнаграждения и задължителното обществено и здравно осигуряване до 08.08.2016 г. от бюджета на съдебната власт и от 09.08. до  31.08.2016 г. от бюджета на Министерство на правосъдието ще доведе до сериозни  затруднения при задължителното подаване на Декларация образец 1 „Данни за осигуреното лице за 2016 г.” пред  НАП и би създало предпоставки за нарушаване на финансовата дисциплина, както по бюджета на съдебната власт, така и по бюджета на Министерство на правосъдието.

ПРЕДСЕДАТЕЛ НА 
КОМИСИЯ „БЮДЖЕТ И ФИНАНСИ”: /П/ 

      			    	                  ДИМИТЪР УЗУНОВ

				  ЧЛЕНОВЕ:	  /П/  ЕЛКА АТАНАСОВА

						  /П/ КАМЕН ИВАНОВ

						/П/ РУМЕН ГЕОРГИЕВ